**EELNÕU 2022/133**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | JK |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | X |
| seeniorite nõukoda |  |
| noortevolikogu | X |

**VILJANDI LINNAVOLIKOGU**

MÄÄRUS

### 22. detsember 2022 nr

Viljandi Linnavolikogu 27.11.2014 määruse nr 46

„Vanema poolt kaetava õppekulu suuruse kehtestamine

Viljandi linna koolieelses lasteasutuses“ muutmine

Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5, Eesti Vabariigi põhiseaduse § 28 ja koolieelse lasteasutuse seaduse § 27 lõike 3 ja 4 alusel.

§ 1. Muuta määruse §-i 2 ja sõnastada see järgmiselt:

„§ 2 Õppekulu suurus on:

1) lasteaedade Karlsson, Krõllipesa ja Kesklinna lasteaia Midrimaa õppehoone kõikidele lastele ja lasteaed Männimäe sõimerühma lastele (1-3aastased) 10,7156% alampalgast;

2) Kesklinna lasteaia Mesimummi õppehoone ja Männimäe lasteaia lastele 11,6086 % alampalgast;

3) suvekuudel (juuni, juuli, august) kõikidele lastele 10,7156% alampalgast;

4) osaajaline koht kõikidele lastele 5,3586% alampalgast.“

§ 2. Määrus jõustub kolmandal päeval pärast avaldamist Riigi Teatajas ja rakendatakse alates 01.01.2023.

(allkirjastatud digitaalselt)

Helmen Kütt

linnavolikogu esimees

# Koostaja(d): Riina Viileberg

**Esitatud:** 30.11.2022

**Esitaja:** Viljandi Linnavalitsus **Ettekandja:** Tonio Tamra

**Lk arv:** 3

**Hääletamine:** poolthäälteenamus

Seletuskiri

**Viljandi Linnavolikogu 27.11.2014 määruse nr 46**

**„Vanema poolt kaetava õppekulu suuruse kehtestamine**

**Viljandi linna koolieelses lasteasutuses“ muutmine**

Eelnõuga muudetakse [linnavolikogu määrust](https://www.riigiteataja.ee/akt/401042020003?leiaKehtiv), mille alusel lapsevanemad tasuvad lasteaia õppekulu.

Muudatus on sisse viidud seoses alampalga piirmäära tõusuga 2023. aasta 1. jaanuarist. Kehtiv palga alammäär on 654 eurot, alates 1. jaanuarist 2023 on palga alammääraks 725 eurot.

**Kohaliku omavalitsuse korralduse seadus**

§ 6. Omavalitsusüksuse ülesanded ja pädevus

(3) Lisaks käesoleva paragrahvi 1.–21. lõikes sätestatud ülesannetele otsustab ja korraldab

omavalitsusüksus neid kohaliku elu küsimusi:

/.../

2) mis ei ole seadusega antud kellegi teise otsustada ja korraldada.

§ 22. Volikogu pädevus

(1) Volikogu ainupädevusse kuulub järgmiste küsimuste otsustamine:

/.../

5) toetuste andmise ja valla või linna eelarvest finantseeritavate teenuste osutamise korra kehtestamine;

**Eesti Vabariigi põhiseadus**

§ 28. Igaühel on õigus tervise kaitsele.

Eesti kodanikul on õigus riigi abile vanaduse, töövõimetuse, toitjakaotuse ja puuduse korral. Abi liigid, ulatuse ning saamise tingimused ja korra sätestab seadus. Kui seadus ei sätesta teisiti, siis on see õigus võrdselt Eesti kodanikuga ka Eestis viibival välisriigi kodanikul ja kodakondsuseta isikul.

Lasterikkad pered ja puuetega inimesed on riigi ja kohalike omavalitsuste erilise hoole all.

**Koolieelse lasteasutuse seadus**

§ 27. Rahastamine

/.../

(3) Muude kulude (lasteasutuse majandamiskulud, personali töötasu ja sotsiaalmaks ning õppevahendite kulud) katmine toimub valla- või linnaeelarve vahenditest ning valla- või linnavolikogu otsusel osaliselt vanemate poolt. Vanemate poolt kaetav osa ühe lapse kohta ei või ületada 20 protsenti Vabariigi Valitsuse kehtestatud palga alammäärast.

(4) Käesoleva paragrahvi lõikes 3 nimetatud osaliste kulude katmiseks vanemate poolt kehtestab valla- või linnavolikogu vanemate kaetava osa määra, mis võib olla diferentseeritud sõltuvalt lapse vanusest, lasteasutuse majandamiskuludest või muudest asjaoludest.

/.../

Eelnõuga muudetakse viisi, kuidas õppekulu suurus on määruses esitatud: vanema osalus märgitakse protsendina alampalgast (varem oli välja toodud ka summa, mida vanem tasus). Muudatus väldib määruse muutmist juhtudel, kui muutub palga alammäär.

Eelnõu kohaselt jäävad 1. jaanuarist 2023 kehtima senised vanema osaluse määrad:

* Karlssoni, Krõllipesa ja Kesklinna lasteaia Midrimaa õppehoone kõikidele lastele ja lasteaed Männimäe sõimerühma lastele (1-3aastased) on vanema poolt tasutava õppekulu suurus 10,7156% alampalgast.
* Kesklinna lasteaia Mesimummi õppehoone ja Männimäe lasteaia lastele on vanema poolt tasutava õppekulu suurus 11,6086% alampalgast.

Alates 1. jaanuarist 2023 on palga alammäär senise 654 euro asemel 725 eurot.

Kehtima jääb sama määruse paragrahv, mille kohaselt on võimalik taotleda õppekulu tasumise soodustust:

§ 3. Õppekulu tasumise soodustus

(1) Õppekulu tasumise soodustus 50% kehtib:

1) pere teisele lasteaias käivale lapsele;

2) lasterikka pere lapsele.

(2) Õppekulu tasumise soodustus 100% kehtib:

1) toimetulekutoetust saava pere lapsele toimetulekutoetuse saamisele järgneval kuul;

2) lapsele, kui peres käib lasteaias kolm või enam last.

2022. aastal oli linna poolt nimetatud tingimustel vanemate toetuseks antud soodustused mahus ca 80 000 eurot\*.

\*Selgituseks- kui septembri seisuga oli meil antud toetusi ca 59 000, kuna aasta veel kestab siis tõenäoliselt jääb maht ca 80 000 euro piidesse.

Lasteaedade õppekohtade arvestuslikud maksumused kalendrikuus Viljandi linnas on sõltuvalt lasteaiast järgmised (2023. aasta arvestus):

|  |  |  |  |
| --- | --- | --- | --- |
|  | Lasteaed | Koos kapitali-komponendiga | Ilma kapitali-komponendita |
| 2.1. | Viljandi Lasteaed Karlsson | 424,89 | 399,14 |
| 2.2. | Viljandi Lasteaed Krõllipesa | 411,87 | 374,11 |
| 2.3. | Viljandi Kesklinna Lasteaed | 473,56 | 445,99 |
| 2.4. | Viljandi Lasteaed Männimäe tavarühm | 451,28 | 427,70 |
| 2.5. | Viljandi Lasteaed Männimäe AEV rühm | 1102,44 | 1059,89 |

Vanemate osalus sellest on keskmiselt 16%.

Eelnõus kajastatud muudatuse tulemusena suurenevad tulud linnaeelarves võrreldes planeerituga u 60 000 euro võrra.

(allkirjastatud digitaalselt)

Riina Viileberg

haridusspetsialist